CELEX: 31985R0951
Language: el
Date: 1985-04-11
Title: Κανονισμός (ΕΟΚ) αριθ. 951/85 της Επιτροπής της 11ης Απριλίου 1985 που τροποποιεί τον κανονισμό (ΕΟΚ) αριθ. 142/85 περί θεσπίσεως των λεπτομερειών εφαρμογής των καθεστώτων εισαγωγής που προβλέπονται από τους κανονισμούς (ΕΟΚ) αριθ. 106/85 και (ΕΟΚ) αριθ. 3688/84 στον τομέα του βοείου κρέατος

Avis juridique important

|

31985R0951

Κανονισμός (ΕΟΚ) αριθ. 951/85 της Επιτροπής της 11ης Απριλίου 1985 που τροποποιεί τον κανονισμό (ΕΟΚ) αριθ. 142/85 περί θεσπίσεως των λεπτομερειών εφαρμογής των καθεστώτων εισαγωγής που προβλέπονται από τους κανονισμούς (ΕΟΚ) αριθ. 106/85 και (ΕΟΚ) αριθ. 3688/84 στον τομέα του βοείου κρέατος  

Επίσημη Εφημερίδα αριθ. L 102 της 12/04/1985 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 951/85 ΤΗΣ ΕΠΙΤΡΟΠΗΣ  της 11ης Απριλίου 1985  που τροποποιεί τον κανονισμό (ΕΟΚ) αριθ. 142/85 περί θεσπίσεως των λεπτομερειών εφαρμογής των καθεστώτων εισαγωγής που προβλέπονται από τους κανονισμούς (ΕΟΚ) αριθ. 106/85 και (ΕΟΚ) αριθ. 3688/84 στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 106/85 του Συμβουλίου της 14ης Ιανουαρίου 1985 για άνοιγμα κοινοτικής δασμολογικής ποσόστωσης για τα κρέατα βοοειδών υψηλής ποιότητας, νωπά, διατηρημένα με απλή ψύξη ή κατεψυγμένα των διακρίσεων 02.01 Α ΙΙ α) και 02.01 Α ΙΙ β) του Κοινού Δασμολογίου (1), και ιδίως το άρθρο 2,  Εκτιμώντας:  ότι το άρθρο 1 παράγραφος 1 του κανονισμού (ΕΟΚ) αριθ. 142/85 της Επιτροπής (2) ορίζει κυρίως ότι η δασμολογική ποσόστωση των βοείων κρεάτων, νωπών, διατηρημένων με απλή ψύξη ή κατεψυγμένων, που προβλέπεται στο άρθρο 1 παράγραφος 1 του κανονισμού (ΕΟΚ) αριθ. 106/85, περιλαμβάνει ποσότητα 12 500 τόνων κρεάτων χωρίς κόκαλα, των διακρίσεων 02.01 Α ΙΙ α) 4 ββ) και 02.01 Α ΙΙ β) 4 ββ) του Κοινού Δασμολογίου·  ότι αυτό το τμήμα της ποσοστώσεως αντιστοιχεί στη διευθέτηση που υφίσταται μεταξύ της Αργεντινής και της Κοινότητας όσον αφορά το βόειο κρέας· ότι, ωστόσο, η διευθέτηση αυτή αφορά μόνο το κατεψυγμένο κρέας χωρίς κόκαλα· ότι πρέπει συνεπώς να περιοριστεί αυτό το τμήμα της ποσοστώσεως στο κατεψυγμένο κρέας χωρίς κόκαλα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 στοιχείο α) του κανονισμού (ΕΟΚ) αριθ. 142/85, το τμήμα της φράσης «12 500 τόνοι κρεάτων χωρίς κόκαλα, των διακρίσεων 02.01 Α ΙΙ α) 4 ββ) και 02.01 Α ΙΙ β) 4 ββ) του Κοινού Δασμολογίου» αντικαθίσταται από το «12 500 τόνοι κρεάτων διατηρημένων με απλή ψύξη, χωρίς κόκαλα, της διακρίσεως 02.01 Α ΙΙ α) 4 ββ) του Κοινού Δασμολογίου».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Απριλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 14 της 17. 1. 1985, σ. 3.  (2) ΕΕ αριθ. L 16 της 19. 1. 1985, σ. 14.